سۆفیان ڕەحیمی

**سۆفیانێ ڕەحیمی** ( ; لەدایکبووی ٢ی حوزەیرانی ١٩٩٦) یاریزانێکی پیشەگەری تۆپی پێی مەغریبییە و وەک ھێرشبەرێک بۆ یانەی عەین و ھەڵبژاردەی مەغریب یاری دەکات.
ڕەحیمی ژیانی پیشەگەرانەی خۆی بە یاریکردن بۆ یانەی ڕاجا دەستپێکرد، پێش ئەوەی بە خواستن ڕەوانەی ئیتۆیل دی کازابلانکا بکرێت. پاشان ڕەحیمی دوای کۆتایی ھاتنی خواستنەکەی گەڕایەوە یانەکەی پێشووی و یارمەتی یانەکەی دا بۆ بردنەوەی نازناوی خولی تۆپی پێی مەغریب ٢٠١٩–٢٠ و جامی کیشوەری ئەفریقا ٢٠١٨ و ٢٠٢١ و جامی پاڵەوانانی یانەکانی عەرەبی ٢٠١٩–٢٠. پاشان گرێبەستی لەگەڵ یانەی عەینی ئیماراتی واژوو کرد.
سوفیان لە ساڵی ٢٠٢١ەوە یاریزانێکی تەواو نێودەوڵەتییە بۆ مەغریب، نوێنەرایەتی وڵاتەکەی کرد لە پاڵەوانێتی نەتەوەکانی ئەفریقای ٢٠٢٠ و جامی عەرەبی ٢٠٢١ و جامی نەتەوەکانی ئەفریقای ٢٠٢١. ڕەحیمی گۆڵکاری پاڵەوانێتی نەتەوەکانی ئەفریقای ٢٠٢٠ بوو، بە تۆمارکردنی پێنج گۆڵ.
## ژیانی وەرزشی یانەکان
### ڕاجا
ڕەحیمی بە گشتی چوار گۆڵی بۆ ڕاجا تۆمارکرد لە جامی کیشوەرەکانی ٢٠١٨، لەنێویاندا دوو گۆڵ لە یاری کۆتایی بەرامبەر یانەی ڤیتا لە کازابلانکا. ئەمەش ڕێگەی پێدان سەرکەون و یاری جامی سوپەری ئەفریقا ٢٠١٩ بکەن بەرامبەر یانەی وەرزشی ئێسپێرانسی تونس؛ کە بە ئەنجامی ٢–١ یارییەکەیان بردەوە.

یەکێک بووە لە یاریزانە ئاست بەرزەکانی دوو وەرزی ڕابردووی لە پاڵەوانێتی نیشتمانی مەغریب، بووەتە ھەڵبژاردەیەکی سەرەکی بۆ ڕاھێنەری ھەڵبژاردەی مەغریب بۆ ئەوەی پەیوەندی بە پێکھاتەی ناوخۆیییەوە بکات. پەیوەندییەکی نزیک بە گواستنەوەی بۆ ئەورووپا ھەبووە، ھەروەھا لە کۆنگرە ڕۆژنامەوانییەکاندا خواستی خۆی بۆ پەیوەندیکردن بە خولی ئیتاڵیا ڕاگەیاندووە.

### عەین
لە ٢١ی ئابی ٢٠٢١، دوایین یاری خۆی لەگەڵ ڕەجا لە یاری کۆتایی جامی پاڵەوانانی یانەکانی عەرەبی ٢٠٢٠ ئەنجامدا، بە لێدانی سزا لە یانەی ئیتیحاد بردەوە؛ پێش ئەوەی بگوازرێتەوە بۆ یانەی عەینی ئیماراتی. لە ١٧ی ئەیلوولدا ڕەحیمی یەکەم گۆڵی خۆی بۆ یانەکەی بەرامبەر یانەی ئیتیحاد تۆمارکردکە بە ئەنجامی ٤–١ یارییەکەیان بردەوە. لە ١٢ی تشرینی دووەمی ٢٠٢٢، ڕەحیمی دوو گۆڵی لە بەرامبەر شارجە تۆمارکرد. لە ٧ی تشرینی دووەمی ٢٠٢٣، ڕەحمی لە بردنەوەیەکی ٣–٢ لە یانەی فەیحە لە خولی یانە پاڵەوانەکانی ئاسیا ٢٠٢٣–٢٠٢٤ گۆڵی تۆمارکرد و تیپەکەی سەرکەوت بۆ قۆناغی ١٦. لە قۆناغی ١٦ دا ڕەحیمی گۆڵی بردنەوەی بەرامبەر نەساف تۆمارکرد و تیپەکەی قۆناغی چارەکی کۆتایی بەدەستھێنا. لە یاریی گەڕانەوەی قۆناغی چارەکی کۆتاییدا ڕەحیمی گۆڵی بردنەوەی تۆمارکرد بەرامبەر یانەی نەسر بە ئەنجامی ١–٠ و لە یاریی گەڕانەوەشدا دوو گۆڵی تۆمارکرد. لە ١٥ی ئازاری ٢٠٢٣، ڕەحیمی یەکەم ھاتریکی بۆ یانەکەی تۆمارکرد لە یارییەکەی بەرامبەر ئەجمان بە ئەنجامی ٤–٠. لە یاری گەڕانەوەی قۆناغی پێش کۆتایی چامپیۆنزلیگی ٢٠٢٣–٢٤، ڕەحیمی ھاتریکی تۆمارکرد لە بردنەوەیەکی ٤–٢ لە یانەی الھیلال عەرەبستانی سعوودی و کۆتایی بە بردنەوەی ٣٤ یاری لەسەریەک ھێنا. لە یاری کۆتایی خولی یانە پاڵەوانەکانی ئاسیا لە ساڵی ٢٠٢٤، عەین بە کۆی گشتی ٦–٣ سەرکەوتنی بەدەستھێنا بەرامبەر یانەی یۆکۆھامای ژاپۆن، لەگەڵ ڕەحیمی لە یاری گەڕانەوەدا گۆڵێکی تۆمارکرد، و خەڵاتی گۆڵکاری سەرەکی بەدەستھێنا بە تۆمارکردنی ١٣ گۆڵ

## پیشەی نێودەوڵەتی
لە ساڵی ٢٠١٨ ڕەحیمی لەلایەن جەمال سەلامییەوە بانگھێشتی ھەڵبژاردەی نیشتمانی ئەی مەغریب کرا. ڕەحیمی نوێنەرایەتی مەغریبی کرد لە پاڵەوانێتی نەتەوەکانی ئەفریقای ٢٠٢٠, لە سێیەم یاری قۆناغی کۆمەڵەکاندا بەرامبەر ئۆگاندا دوو گۆڵی تۆمارکرد. لە قۆناغی چارەکی کۆتاییدا گۆڵی تۆمارکرد لە یارییەکەی بەرامبەر زامبیا بە ئەنجامی 3-1. مەغریب لە قۆناغی پێش کۆتایی بەرامبەر کامیروون بە ئەنجامی ٤–٠ سەرکەوتنی بەدەستھێنا. بەم ئاستە ڕەحیمی توانی بە گشتی پێنج گۆڵ تۆمار بکات و بەم شێوەیە یارمەتی وڵاتەکەی دا بۆ بەدەستھێنانی نازناوەکە و بووە یەکەم و تاکە وڵات کە پشت بە پشت پاڵەوانێتییەکە بباتەوە. خەڵاتی باشترین گۆڵکاری پاڵەوانێتییەکە و باشترین یاریزانی پاڵەوانێتییەکەی پێبەخشرا.

دوای زیاتر لە دوو ساڵ لە دوایین یارییەکانی لەگەڵ ھەڵبژاردەی نیشتمانی، ڕەحیمی لە پێکھاتەی مەغریب بۆ یارییە دۆستانەکانی ئەنگۆلا و مۆریتانیا لە مانگی ئازاری ٢٠٢٤دا جێگیرکرا. بەرامبەر ئەنگۆلا لە کورسی یەدەگ ھاتە خوارەوە و یارمەتی دروستکردنی گۆڵی تایبەتی دەیڤید کارمۆی دا. مەغریب بە ئەنجامی ١–٠ سەرکەوتنی بەدەستھێنا.

ڕەحیمی بۆ پێکھاتەی مەغریب ھەڵبژێردرا بۆ بەشداریکردن لە تۆپی پێی پیاوان لە ئۆڵۆمپیادی ھاوینەی ٢٠٢٤. لە یەکەم یاری قۆناغی کۆمەڵەکاندا، ڕەحیمی گۆڵێکی تۆمارکرد و بە ئەنجامی ٢–١ لە ئەرجەنتین بردەوە. پاشان لە دۆڕاندنێکی ٢–١ بەرامبەر ئوکراینا گۆڵێکی تۆمارکرد و گۆڵێکیش لە بردنەوەیەکی ٣–٠ بەرامبەر عێراق، بەم شێوەیە بە تۆمارکردنی ٤ گۆڵ بووە تاکە یاریزانی مەغریب لە یارییەکانی ئۆڵۆمپیاد ٤ گۆڵ تۆماربکات و ژمارەی پێوانەی یاریزانی وڵاتەکەی ئەحمەدفیراسی تێپەراندن.

## ڕێزلێنان
**ڕاجا**
* بۆتۆلا: ٢٠١٩–٢٠
* جامی یەکێتی کاف: ٢٠١٨, ٢٠٢٠–٢١
* جامی سوپەری کاف: ٢٠١٩
* خولی پاڵەوانەکانی عەرەبی: ٢٠١٩–٢٠

**عەین**
* خولی ئیمارات: ٢٠٢١–٢٢
* جامی ئیمارات: ٢٠٢١–٢٢
* خولی یانە پاڵەوانەکانی ئاسیا: 2023–24

**مەغریب**
* پاڵەوانێتی نەتەوەکانی ئەفریقا: ٢٠٢٠

**تاکە کەسی**
* باشترین یاریزان لە خولی مەغریب: 2019–20, 2020–21
* باشترین یاریزانی گەنج لە خولی مەغریب: ٢٠١٨–١٩
* باشترین تیپی خولی مەغریب بۆ وەرز: 2020–21
* باشترین یاریزانی پاڵەوانێتی نەتەوەکانی ئەفریقا: 2020
* گۆڵکاری پاڵەوانێتی نەتەوەکانی ئەفریقا: ٢٠٢٠
* ھەڵبژاردەی پاڵەوانێتی نەتەوەکانی ئەفریقا بۆ پاڵەوانێتی: ٢٠٢٠
* ڕاجا باشترین یاریزانی وەرز: ٢٠٢٠
* ڕاجا باشترین گۆڵی ئەم وەرزە: ٢٠٢١
* باشترین یاریزانی مانگی پڕۆ لیگ: ئەیلوولی ٢٠٢١، تشرینی دووەمی ٢٠٢١، شوباتی ٢٠٢٢، تشرینی یەکەمی ٢٠٢٢، شوباتی ٢٠٢٣، ئەیلوولی ٢٠٢٣
* باشترین یاریزانی ھاندەرانی پڕۆ لیگ: ٢٠٢٢، ٢٠٢٣
* باشترین تیپی پڕۆ لیگ: ٢٠٢٢، ٢٠٢٣
* باشترین یاریزانی خولی پاڵەوانەکانی ئاسیا: 2023–24
* گۆڵکاری خولی پاڵەوانەکانی ئاسیا: 2023-24
* خێراترین گۆڵ لە مێژووی CHAN
* گۆڵکاری مێژووی مەغریب لە ئۆڵۆمپیاد.

## بەستەرە دەرەکییەکان
** 
* 

## سەرچاوەکان

*

پۆل:یاریزانانی تۆپی پێ لە ئۆڵۆمپیادی ھاوینەی ٢٠٢٤
پۆل:زیندووان
پۆل:لەدایکبووانی ١٩٩٦
پۆل:مەدالیاوەرگرانی ئۆڵۆمپیادی ھاوینەی ٢٠٢٤
پۆل:مێدالیاوەرگرانی ئۆڵمپیک لە تۆپی پێ